
НАРЕДБА 
за реда за поставяне на преместваеми обекти за увеселителна, 
търговска или друга обслужваща дейност и елементите на градското обзавеждане на територията на община Своге
[bookmark: p4539833][bookmark: p32786919]Раздел І
ОБЩИ ПОЛОЖЕНИЯ
[bookmark: p47682103]Чл. 1. (1) Тази наредба определя реда и условията за поставяне и премахване на преместваеми обекти /ПО/ на територията на община Своге, в съответствие с чл. 56 и следващите от Закон за устройство на територията /ЗУТ/.
(2) Преместваем обект, по смисъла на тази наредба, е обект, предназначен за увеселителна, търговска, спортна или друга обслужваща дейност, който може след отделянето му от повърхността и от мрежите на техническата инфраструктура да бъде преместван в пространството, без да губи своята индивидуализация и възможност да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му и/или премахването му не изменя трайно субстанцията или начина на ползване на земята, както и на обекта, върху който се поставя или от който се отделя.
(3) Разпоредбите на тази наредба важат съответно и за поставянето на преместваеми обекти и съоръжения към временни открити паркинги и зони за платено и безплатно паркиране и пазари за сергийна търговия, детски и спортни площадки и други подобни открити обекти, разрешени по реда на чл. 55 от ЗУТ.
(4) Преместваеми обекти, свързани със събиране на подписки и други обществени и политически прояви, благотворителни и спортни мероприятия, в които Община Своге е съорганизатор се разрешават по схема, одобрена от главния архитект на Община Своге и по реда на Наредба за осигуряване на обществения ред.
(5) Преместваемите обекти трябва да отговарят на устройствените и строителните правила за безопасност, и за формиране на благоприятна жизнена и здравословна среда, и добър естетически облик на Община Своге.
(6) С Наредбата се определят устройствените изисквания при поставяне на преместваеми обекти на територията на община Своге, правомощията на административните органи на Община Своге, относно реда за издаване и отнемане на разрешения за поставяне на преместваеми обекти на заинтересованите лица.
(7) Преместваемите обекти по тази наредба не представляват недвижими имоти, не се нанасят в кадастралния план, а за удостоверяването на правото на собственост или други права върху тях не се издават актове, подлежащи на вписване в имотния регистър.
(8) Преместваеми обекти в имоти общинска собственост, отдадени на концесия, се поставят в съответствие със сключения договор за концесия и въз основа на схема, одобрена от главния архитект на Община Своге. Схемата служи за проучване, проектиране и изработване на необходимите съгласно разпоредбите на ЗУТ инвестиционни проекти. Разрешение за поставяне се издава от Кмета на община Своге на основание одобрена проектна документация. Разрешението за поставяне се издава за срок не по-дълъг от срока на договора за концесия. При необходимост, обектите могат да се свързват с временни връзки към мрежите и съоръженията на техническата инфраструктура след получаване на разрешение за строеж за външни връзки по реда на ЗУТ.
[bookmark: p42372172]Чл. 2. С отделни наредби на Общинския съвет се уреждат:
- Размерът на таксите, цените на услугите, редът и сроковете за събирането и заплащането им по настоящата наредба 
- Редът и условията за издаване на разрешение за ползване на място общинска собственост на лицата, имащи право да поставят преместваеми обекти по смисъла на ч.1, ал. 2 от настоящата наредба.
[bookmark: p42372173]Чл. 3. Не са предмет на регламентиране чрез тази Наредба рекламно-информационни и монументално-декоративни елементи.
[bookmark: p42372174]Чл. 4. Преместваемите обекти могат да се поставят в поземлени имоти: собственост на държавата, общината, физически или юридически лица, върху тротоари, площади и други свободни имоти общинска собственост с друго обществено предназначение, като с това не трябва да се затруднява общественото ползване на терените, върху които те се поставят, както и да се застрашава здравето, живота и безопасността на гражданите и други техни права.
[bookmark: p32786924]Раздел ІІ
ВИДОВЕ ПРЕМЕСТВАЕМИ ОБЕКТИ И ОБЩИ ИЗИСКВАНИЯ
[bookmark: p47682098]Чл. 5. Преместваемите обекти могат да бъдат:
(1) Според начина на поставянето им:
1. Стационарни – които заемат постоянно съответната площ за определен срок;
2. Мобилни – поставят се в началото и се прибират след края на работния ден на обекта- колички, стойки, маси, щендери и други.
(2) Според срока на поставяне:
1. Месечни и годишни – преместваеми обекти със срок на поставяне от 1 месец до 5 години
2. Кампанийни и сезонни – преместваеми обекти за провеждане на краткотрайни обществени и атракционни мероприятия, поставени върху терени общинска собственост, за период не по-дълъг от три месеца, както и за традиционни продажби (мартенски и коледни).
(3) Според функционалното им предназначение:
1. Преместваеми обекти за търговски и други обслужващи дейности – павилиони, преместваеми обекти за разпространение на периодичен печат и колонен тип телефонни кабини, търговски маси и щендери, колички за търговия, каравани за търговия, хладилни витрини, автомати за храни и напитки и др. артикули за търговия на самообслужване, маси за открито сервиране, чадъри, тенти, сенници, зарядни колонки за електрически превозни средства, преместваеми обекти за местодомуване на леки превозни средства и други;
2. Преместваеми увеселителни обекти и комплекси, атракциони, циркове и други - обществено достъпни открити или покрити площи за увеселителни дейности с подходящо за целта устройство и разположени увеселителни съоръжения, преобладаващата част от които се задвижват от външен източни на енергия – електричество, горива, соларни панели и други;
3. Елементи на градското обзавеждане – спирки на масовия градски транспорт, пейки, осветителни тела, съдове за събиране на отпадъци, чешмии елементи на обществената инфраструктура, преместваеми декоративни огради с височина до 70 см, скоби за открити велопаркинги и др.;
4. Елементи на урбанизираната територия и на сградите и съоръженията, които имат за цел осигуряване на достъпна архитектурна среда за цялото население, отчитащи специфичните нужди на хората с намалена подвижност.
[bookmark: p42372176]Чл. 6. (1) Преместваемите обекти трябва да отговарят на следните изисквания:
1. да отговарят на нормите за безопасност;
2. да се поддържат в добро техническо и естетическо състояние, включително да се поддържа чистотата в прилежащата на преместваемия обект територия;
3. да не затрудняват достъпността и проходимостта на градската среда;
4. да не са поставени в нарушение на настоящата наредба и на действащото законодателство;
5. да не застрашават безопасността на движение по улиците;
6. стационарните обекти да не са поставени върху съоръжения на инженерната инфраструктура или сервитутната им зона, съгласно действащата нормативна уредба;
7. да не са поставени върху части от входове на жилищни и обществени сгради или в непосредствена близост до тях, както и в подколонни пространства
8.да не препятстват нормалното ползване на съседни сгради, преместваеми обекти, рекламно-информационни и монументално-декоративни елементи;
9. да отговарят на изисванията по чл. 169, ал. 1, т. 1-5 и ал. 3, т. 1 от ЗУТ.
(2). В поземлени имоти с приложен застроителен план не се допуска поставяне на преместваеми обекти – тип "павилион", в случай, че се надхвърлят установените за устройствената зона Плътност и Кинт на застрояване.
(3). Не се допуска поставяне на открити щандове и маси за сергийна търговия извън границите на определените пазари, с изключение на такива с кратковременен характер, във връзка с честване на официални национални и/или религиозни празници и традиции – коледни, новогодишни, мартенски и други.
(4) Преместваемите обекти по чл. 5, ал. 3, т. 1 и т. 2 следва да отговарят на изискванията на компетентните за контрол върху съответната дейност органи (РС ПБЗН Своге, Сектор ПП при РУ Своге към ОД на МВР-София, РЗИ-София област, ОДБХ-София област и други), което се удостоява с документ, издаден от компетентния орган.
[bookmark: p42372177]Чл. 7. (1) Не се допуска преотдаване и/или преотстъпване под каквато и да е форма на друго физическо или юридическо лице на преместваеми обекти, за които има издадено разрешение за поставяне, разположени върху общински или държавни терени. За преместваеми обекти в имоти общинска собственост, отдадени на концесия, се прилагат разпоредбите на сключения договор за концесия.
(2) При нарушаване на предходната аленея се отнемат издадените разрешения за поставяне и преместваемите обекти се премахват по реда на настоящата наредба.
[bookmark: p42372178]Чл. 8. При извършване на разпоредителна сделка с преместваем обект за търговия, поставен върху общински или държавен терен, включително и по реда на чл. 15 от Търговския закон, новият собственик е длъжен в срок до един месец да уведоми общинската/районната администрация за променените обстоятелства, като подаде заявление за издаване на ново разрешение за поставяне на обекта. В този случай новото разрешение се издава за срок не по-дълъг от този на първоначалното разрешение.
[bookmark: p32786929]Раздел ІІІ
ИЗИСКВАНИЯ ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ НА ПРЕМЕСТВАЕМИ ОБЕКТИ НА ИМОТ – ОБЩИНСКА СОБСТВЕНОСТ
[bookmark: p42372179]Чл.9. Общи изисквания към преместваемите обекти.
(1)Поставянето на всички видове преместваеми обекти на територията на гр.Свогесе извършва на основание одобрена от Общински съвет Своге схема по предложение на Кмета на община Своге след положително становище на ОЕСУТ при Община Своге. 
(2) Не се допуска поставянето на преместваеми обекти върху улични платна и паркинги, с изключение на случаите по ал. 6.
(3) Не се допуска поставянето на преместваеми обекти върху имоти и части от тях, определени за озеленяване или такива с реализирана вегетативна зеленина, с изключение на случаите, предвидени в разпоредбата на чл. 62, ал. 7, т.5 от ЗУТ – когато с подробните устройствени планове за паркове и градини в озеленените площи – публична собственост и в поземлените имоти – частна собственост, без промяна на преназначението им, е предвидена възможност за поставяне на преместваеми обекти по чл. 56 от ЗУТ, които не могат да заемат повече от 10% от площта на имота.
(4)В недвижими имоти – паметници на културата, разрешение за поставяне на обекти по ал. 1 се издава въз основа на схема, след съгласуване с Националния институт за недвижимо културно наследство, при условията и по реда на чл. 125, ал. 6 от ЗУТ.
(5) За държавни имоти разрешение за поставяне на преместваеми обекти се издава въз основа на схема, одобрена от главния архитект на Община Своге. Схемата се одобрява след съгласуване със съответната централна администрация, която стопанисва имота, а в останалите случаи – областен управител.
(6) Когато зоните за търговия и/или преместваемите обекти се разполагат върху улични тротоари и други елементи на градската транспортна инфраструктура, схемите за тях се съгласуват от заявителя с ПП-КАТ – РУ Своге преди подаването на заявлението.
(7) Когато преместваеми обекти се поставят върху пешеходни зони и пешеходни улици, без автомобилно движение по тях, трябва да се осигури преминаването на транспортни средства със специално предназначение.
(8) В чужди поземлени имоти разрешение за поставяне на преместваем обект се издава въз основа на изрично писмено съгласие от собственика на поземления имот или въз основа на писмен договор за наем на заетата от преместваемия обект площ
(9) Ползвателят на преместваемия обект е длъжен за своя сметка да спазва условията за поддържане на реда и чистотата около преместваемия обект съгласно изискванията заложени в нормативните документи на Община Своге.
(10) С цел спазването на законите на Република България и опазване живота и здравето на гражданите, ползвателят на преместваем обект, при поискване от съответните съгласувателни и одобряващи органи, е длъжен да представи съответните разрешителни и съгласувателни документи издадени от компетентни органи (РЗИ, ОДБХ , РИОСВ, РС на ПБЗН, ПП-КАТ – РУ Своге и др.), упражняващи контрола върху дейността извършваща се "от” и "в” преместваемия обект.
[bookmark: p42372180]Чл. 10. Стационарни преместваеми обекти.
(1). Схеми за поставяне на стационарни преместваеми обекти (СПО) се одобряват само в зони за търговия, определени както следва:
1. За имоти публична общинска собственост – с решение на Общински съвет  Своге по предложение на Кмета на община Своге, към което е приложено становище относно градоустройствената целесъобразност от главния архитект на Община Своге. 
2. За имоти частна общинска собственост – с решение на ОЕСУТ по предложение на гл.архитект на Община Своге.
3. За имоти – държавна собственост, схемата за поставяне се одобрява след съгласуване с Областен управител на Софийска област, а за имоти, предоставени за управление на териториални звена на държавната администрация – след съгласуване със съответната централна администрация.
(2) Схемите за разполагане на СПО в определените зони за търговия се изработват служебно от общинската администрация.
(3) Площта на съоръженията по ал. 1 т. 1, 2, не може да е по-голяма от 30 кв.м. на един етаж с Н до 3,5м., с изключение на обектите, задоволяващи обществен или държавен интерес и тези предмет на концесия.
(4) Определянето на правоимащ да постави преместваем обект в случаите по чл. 10, ал. 1, т.1, т.2 се извършва по реда и при условията на Наредба за реда за придобиване, управление и разпореждане с общинско имущество или сключен договор за наем по чл. 56, ал. 5 от ЗУТ за имоти частна собственост, или изрично писмено съгласие на всички съсобственици.
(5) Одобрената схема служи за проучване, проектиране и провеждане на съгласувателни действия с експлоатационните дружества и контролни органи, иразходите за проектиране, одобрение и изграждане на външни връзки е за сметка на ползвателя на преместваемия обект.
(6) Срокове:
1. За имоти – общинска собственост, срокът за изработване и внасяне на проектите за одобряване е три месеца, считано от датата на сключване на договора, с който се определя правоимащият да постави преместваем обект, като за този период не се заплаща такса. При неспазване на този срок, правата за поставяне на обекта се предоставят на участника, класиран на второ място в конкурса или търга.
2. 3а частни имоти, срокът за изработване и внасяне на проектите за одобряване е три месеца, считано от датата на договора за наем, сключен по реда на чл. 56, ал. 5 от ЗУТ.
[bookmark: p42372181]Чл. 11. Мобилни преместваеми обекти (МПО)
(1) Мобилни преместваеми обекти – колички, стойки, маси, щендери и други подобни, се поставят въз основа на схема, изработена от общинска администрации, одобрена от главен архитект на Община Своге след положително становище на ОЕСУТ.        
(2) В случаите, когато мобилният преместваем обект е пред лицето на съществуващ търговски обект, схемите се възлагат от Заявителя и се разработват от правоспособно лице по чл. 230 от ЗУТ.
(3) Мобилните преместваеми обекти могат да се поставят самостоятелно, или към съществуващи търговски обекти в непосредствена близост до тях за обслужване на дейността им.
(4) Поставянето на Мобилни преместваеми обекти към съществуващи търговски обекти трябва да бъде по начин, който да не препятства дейността на други, намиращи се в близост, търговски обекти, или на достъпа до тях.
(5) Мобилните преместваеми обекти се поставят в началото на работния ден и се вдигат в края на работното време на обекта.
(6) Мобилните преместваеми обекти трябва да бъдат изработени от конструкции гарантираща безопасност при силен вятър или други природни въздействия.
[bookmark: p42372182]Чл. 12. Преместваеми обекти с кампаниен характер
(1) Преместваеми обекти с кампаниен характер се поставят в зони за търговия, съгласно схеми за определяне на зони за поставяне на преместваеми обекти, приети с решение на Общински съвет Своге – за имоти публична общинска собственост или с решение на ОЕСУТ– за имоти частна общинска собственост.
(2) Лицата, на които е разрешено да поставят преместваем обект с кампаниен характер, задължително отстраняват обектите от имотите общинска собственост след приключването на работното време на обекта. Изключение се допуска в случаите на организиране на базари, изложби и др.промоции и събития, за провеждането на които се изисква монтаж и демонтаж, настройка, изпитване, работа, разглобяване и контрол на съоръженията.
[bookmark: p42372183]Чл. 13. Ред за поставяне на маси за открито сервиране, хладилни витрини, чадъри, тенти и други.
(1) Масите за открито сервиране, хладилни витрини и други се поставят въз основа на одобрена схема от гл. архитект след положително становище на ОЕСУТ при Община Своге.
(2) Схемите по ал. 1 се възлагат от Заявителя и се изработват върху комбинирана скица от кадастралния план и действащия регулационен план, отразяваща всички съществуващи елементи на надземния кадастър (шахти, табели, трайна дървесна и храстова растителност, елементи на градското обзавеждане и др.), от правоспособно лице по чл. 230 от ЗУТ. Схемата представлява ситуационен план с обозначени отстояния от съществуващи сгради и регулационни линии. Схемата отразява заеманата площ, включваща площта за поставяне на маси за открито сервиране, както и прилежащите територии, необходими за обслужване на масите за открито сервиране -най-големия външен контур, ограждащ съоръженията, отразени в схемата. Схемата се съхранява в обекта.
(3) Не се поставят маси за открито сервиране на тротоари по-тесни от 3 метра и на площ по-малко от 3 кв.м – за обекти, подлежащи на категоризиране, съгласно Закона за туризма и на площ по-малко от 2 кв. м – за обекти, които не подлежат на категоризиране, съгласно Закона за туризма.
(4) Масите за открито сервиране се поставят на не по-малко от 1,5 метра от тротоарната линия към улицата. 
(5) При наличие на други търговски обекти освен заведението за хранене и развлечение, масите могат да се поставят само в рамките на лицето на заведението за хранене и развлечение, ограничено от страничните му преградни зидове към уличната регулация или фасадата, на която се намира входа на заведението.
(6) Не се поставят маси за открито сервиране, хладилни витрини и други пред фасадата на търговските обекти -разположени в съседство, освен в случаите, когато е представено нотариално заверено съгласие от собствениците на тези търговски обекти.
(7) Върху зоните за поставяне на маси за открито сервиране, се разрешава ползването само на леки преместваеми слънцезащитни устройства с подвижна отваряема конструкция като чадъри, сенници, чийто носещи елементи не са трайно закрепени към поземления имот. 
(8) Не се разрешава поставяне на маси за открито сервиране, хладилни витрини и други такива извън площта и размерите посочени в одобрената схема.
(9) Забранява се покриването и заграждането на определените по тази наредба зони за поставяне на хладилни витрини, маси за открито сервиране с материали и конструкции, изграждащи покриви, стени и прегради, както и нарушаване целостта на настилката. 
[bookmark: p42372184][bookmark: p42372185]Чл. 14. Обекти за разпространение на периодичен печати колонен тип телефонни кабини.
1. Схемите за поставяне на павилиони за разпространение на периодичен печат се изготвят от легитимните браншови организации и се одобряват от Главният архитект на Община Своге, след положително заключение на ОЕСУТ.
2. Разглеждането и приемането на типовия проект се извършва от ОЕСУТ при Община Своге по предложението на легитимните браншови организации.
3. Срокът на разрешението за поставяне на обекти по чл. 14 е не по-дълъг от 5 (пет) години.
[bookmark: p47682104]Чл. 15. (1) Елементи на градското обзавеждане по смисъла на тази наредба са дизайнерски продукти, предназначени за конкретна некомерсиална функция-спирки на масовия градски транспорт, пейки, осветителни тела, съдове за събиране на отпадъци, чешми, елементи на обществена инфраструктура, преместваеми декоративни огради с височина до 70 см, скоби и ограждения към открити велопаркинги и др.
(2) Преместваеми обекти и съоръжения към временни открити паркинги и зони за кратковременно паркиране са: павилиони за охрана, автоматични и друг вид бариери, апарати за таксуване и др. съоръжения необходими за организиране на паркирането.
(3) Елементите на градското обзавеждане, преместаемите обекти и съоръженията към временни открити паркинги и зони за кратковременно паркиране, както и към откритите и закрити велопаркинги, не могат да служат за осъществяване на рекламна дейност
(4) Спирки на масовия градски транспорт, като елементи на градското обзавеждане; преместаеми обекти и съоръжения към временни открити паркинги и зони за кратковременно паркиране, поставени в определен териториален обхват, могат да съдържат обозначителни знаци, табла, навеси и други съпътстващи ги обекти и елементи. 
[bookmark: p42372187]Чл. 16. (1) Увеселителни обекти се устройват само в зони, определени от общинска администрация.
(2) Увеселителните обекти се устройват въз основа на подробна ситуационна схема така, че да не застрашават живота и здравето на потребителите вследствие на рискове, свързани с експлоатацията на съоръженията и техните елементи, с електрическото обзавеждане и системите за управление, с терена и неговата подготовка, с начина на разполагане на съоръженията, с опасността при пожар, както и при влизане и напускане на обекта.
(3) Подробната ситуационна схема на увеселителния обект се възлага за изработване от заявителя, като на нея се обозначават видовете съоръжения и начинът на тяхното задействане, точните места на всяко от съоръженията, зоната за безопасност, основните маршрути за преминаване, напускане и евакуация, всички отстояния между съоръженията и между тях и други обекти, разположени в непосредствена близост, всички необходими временни ограждения и прегради за предотвратяване на неразрешен достъп и за ограничаване на достъпа. На схемата се обозначава и системата за електрическо захранване, заземителната уредба, броят и местата за пожарогасители, негоримите контейнери за отпадъци, местата за потребители и за придружители, местата за операторите на съоръженията, за специализираната превозваща техника, както и местоположението на най-близките пожарни хидранти и противопожарни съоръжения.
(4) Не се допуска поставяне на елементи за обзавеждане на увеселителния обект, които може да ограничат и/или да създадат препятствия по маршрута за напускането му.
(5) Подробната ситуационна схема се изработва от технически правоспособни лица и се подписва от собственика или ползвателя на съоръженията.
(6) Схемата по ал. 2 се одобрява от главен архитект след положително становище на ОЕСУТ.
(7) Устройствените схеми се одобряват при съблюдаване изискванията на Наредба № V-12-707 от 15 ноември 2013 г. за условията и реда за устройството, безопасността и техническите изисквания към съоръженията, поставяни в увеселителните обекти.
(8) Местата за захранване на увеселителния обект с вода и електрически ток се определят от съответните експлоатационни дружества въз основа на издаденото разрешение за поставяне.
           Чл. 17.   Преместваеми обекти в земеделски земи
(1)  На земеделска земя, преместваеми обекти могат да се поставят само в рамките на разрешените от Наредба 19 от 25 октомври 2012 г. за строителство в земеделските земи без промяна на предназначението им след представяне на одобрена схема от ОЕСУТ и становище на Областна дирекция „Земеделие“.
(2) Освен предвидените в чл. 56 от ЗУТ случай, в земеделски земи могат да се поставят постройки и съоръжения за отдих и почивка.
(3) В частни и общински земеделски земи могат да се поставят временни измервателни съоръжения за силата и посоката на вятъра – ветромери, за срок не по-дълъг от 3 години.
(4) За поставяне на временни съоръжения в общински и частни имоти се изисква одобряване на схема за поставяне от ОбС Своге – за имоти общинска собственост и ОЕСУТ – за имоти, частна собственост, становище на РИОСВ, виза за проектиране от гл. архитект на Общината за временно поставяне на ветромер (измервателно съоръжение) на основание чл. 56 от ЗУТ. Визата се съгласува с ОД Земеделие, Гражданска военна авиация - Военновъздушни сили.  Разрешението за поставяне се издава от главният архитект на Общината след представяне на проектно решение, придружено със заводска документация на съоръжението.
[bookmark: p32786939][bookmark: p32786941][bookmark: p32786943]Раздел ІV
КОНТРОЛ И САНКЦИИ
[bookmark: p32786944][bookmark: p42372188]Чл. 18. (1)Контрола за изпълнение на тази наредба се упражнява от Кмета на община Своге и/или упълномощен от него заместник кмет.
(2)  Нарушенията по настоящата наредба се установяват с актове за установяване на административни нарушения, съставени от длъжностни лица, упълномощени да упражняват контрол по спазване изискванията на наредбата със заповед на Кмета на община Своге.
(3) Наказателните постановления се издават от Кмета на община Своге или упълномощен по съответния ред заместник кмет, въз основа на съставените актове за установяване на административни нарушения.
(4) Установяването на нарушенията по настоящата наредба, издаването, обжалването и изпълнението на наказателните постановления се извършва по реда, предвиден в Закона за административните нарушения и наказания.
(5) 5. Нарушението е повторно, когато е извършено до една година от влизане в сила на наказателно постановление, с които нарушителят е наказан за нарушение от същия вид.
(6) При повторно нарушение от същия вид, размера на глобата или имуществената санкция, наложена на виновното лице се удвоява.
[bookmark: p42372189]Чл. 19. Разрешенията за поставяне на преместваем обект върху общински имот издадени по реда на тази наредба се отнемат със заповед на Кмета на община Своге и/или упълномощено от него лице:
- при неспазване на изискванията на настоящата Наредба;
- при обществени нужди, налагащи това действие или започване на процедура по прилагане на подробен устройствен план на съответната територия;
- извършване на рекламна дейност от и върху преместваем обект, без същата да е разрешена по реда и условията на Наредба за рекламната дейност на територията на община Своге;
- при отпадане на правното основание за издаване на разрешението за поставяне;
- в случай, че не отговарят на правилата и нормативите за устройство на територията;
- когато обекта не отговаря на изискванията по чл. 169, ал. 1, т.1, 2, 3, 4, 5 и ал. 3, т.1 от ЗУТ.
[bookmark: p42372191][bookmark: p42372192]Чл. 20. (1) Преместваеми обекти, поставени в отклонение на изискванията на настоящата наредба, се премахват:
1. Когато са поставени в чужд имот без правно основание или правното основание за издаване на разрешението за поставяне е отпаднало;
2. Когато са поставени без разрешение или в противоречие с издаденото разрешение;
3. Не отговарят на правилата и нормите за устройство на територията;
4. Не отговарят на изискванията на чл. 169, ал. 1, т. 1, 2, 3, 4, 5 и ал. 3, т. 1 от ЗУТ;
5. Представляват реклама, забранена със закон или поставена в отклонение на Наредба за рекламната дейност на територията на Община Своге.
6. Срокът на разрешението за поставяне е изтекъл, или същото е отнето със заповед на кмета.
7. Не отговарят на други изисквания на настоящата Наредба.
(2) Обстоятелствата по ал. 1 се установяват с констативен акт, съставен от служителите на УРТ или служител по чл. 223, ал. 2 от ЗУТ в общинска администрация в 7-дневен срок от констатиране на нарушението. Констативният акт се връчва на собствениците на обектите по ал. 1, които могат да направят възражение в тридневен срок от връчването му.
(3) При постъпило възражение, Кметът на общината или упълномощено лице, се произнася с писмено мотивирано решение по него.
(4) При не подаване на възражение или отказ за преразглеждане на констативния акт, Кметът на община издава заповед за премахване на обекта.
(5) Когато собственика на обекта по ал. 1, поставен в чужд имот, е неизвестен, констативния акт и заповедта за премахване се връчват на собственика на имота. В този случай собственика на имота е задължен да го премахне за своя сметка в указания в заповедта срок.
(6) Когато собственика (ползвателя) на обекта по ал. 1, поставен върху имот – общинска собственост, е неизвестен, констативния акт и заповедта за премахване се поставят на видно място върху обекта в присъствието на двама свидетели, на определените за това места в сградата на общината и се публикуват в интернет страницата на Община Своге.
(7) Със заповедта се определя срок за премахване и се уведомяват експлоатационните дружества, доставчици на ток и вода, да прекратят доставките до определения за премахване обект.
(8) При неспазване на срока за доброволно премахване, обектът се премахва принудително със съдействието на полицията, по ред определен от кмета на общината за сметка на собственика (ползвателя) на обекта, като направените разходи по премахването на обекта се събират от собственика (ползвателя) по реда на чл. 417 от ГПК.
(9) Материалите и вещите, налични след премахване на обекта, се съхраняват на определено от Община Своге, като собственика на обекта дължи обезщетение в размер, определен в заповедта за премахване, за охраната им. За наличните материали и вещи се съставя протокол, в койтосъщите се описват подробно по количество и вид, като в протокола се вписват направените разходи по премахването на обекта и пренасянето на материалите и вещите.
(10) При неизвестен собственик материалите по преходната алинея при изтичане на едногодишен срок, същите стават собственост на Община Своге на основание чл. 89 ал. 1 от Закона за собствеността. За вещи, подлежащи на бърза развала или охраната на които изисква големи разходи, се прилага чл. 89 ал. 2 от Закона за собствеността и същите се продават. Ако в едногодишния срок, собственикът поиска предаване на материалите и вещите, същият дължи обезщетение в размер на 10% от стойността им и разходите по пренасянето и пазенето им.
(11) При известен собственик, материалите и вещите по ал. 9, стават собственост на Община Своге след изтичане на петгодишен давностен срок, на основание чл. 80 от Закона за собствеността.
[bookmark: p42372193][bookmark: p42372194]Чл. 21. Наказва се с глоба от 300 лв. до 1000 лв. или имуществена санкция от 500 до 1500 лв., ако не подлежи и на по-тежко наказание търговец или ползвател, който:
1. Постави преместваем обект в нарушение настоящата Наредба;
2. Съзнателно извърши действия по непредоставяне или възпрепятстване проверка на длъжностно лице;
3. Не изпълни писмено нареждане на длъжностно лице за явяване и предоставяне на необходимите писмени документи за извършване на проверка.
4. Не извърши възстановителни работи и не отстрани за своя сметка нанесените повреди след премахване на преместваемия обект.
(2) Наказва се с глоба или имуществена санкция от 1000 лв. до 1500 лв., ако не подлежи на по-тежко наказание, търговец или ползвател на преместваем обект, който наруши чл. 13 ал. 7 от тази Наредба.
(3). При повторно нарушение глобите по предходните два члена се удвояват.
[bookmark: p42372195]Чл. 22. За поставяне на преместваем обект без одобрена схема за поставяне, на нарушителите се налага глоба или имуществена санкция в размер от 100 до 300 лв.
[bookmark: p42372196]Чл. 23. Търговец или ползвател на преместваем обект, който не изпълни заповедта за премахване на преместваем обект и в едномесечен срок от влизането й в сила не освободи общинския имот, се наказва с глоба или имуществена санкция от 400 до 500 ла.
[bookmark: p42372197]Чл. 24. За нарушаване на разпоредбите на тази наредба на физически лица се налагат глоби в размер от 500 до 5000 лв., а на едноличните търговци и на юридически лица – имуществена санкция в размер от 100 до 50 000 лв.
[bookmark: p42372198]Чл. 25. Длъжностни лица, които не изпълняват и/или нарушават настоящата наредба се наказват с глоба от 1000 до 2000 лв.
[bookmark: p32786956]
Раздел VIІ
ПРЕХОДНИ И ЗАКЛЮЧИТЕЛНИ РАЗПОРЕДБИ
[bookmark: p32786957][bookmark: p32786958]
§ 1. Тази наредба отменя действащата Наредба за реда  и  условията  за  поставяне  на  преместваеми обекти  и   елементи  на  градското   обзавеждане, приета с Решение № 26 по Протокол № 3 от заседание на Общински съвет Своге, проведено на 22.12.2003 г.  
[bookmark: p32786967][bookmark: p42372199]§ 2. Настоящата наредба е приета с решение на Общински съвет Своге № ….., прието по Протокол № …. от …….2024 г. и започва да се прилага от първо число на месеца, последващ влизането й в сила.
